దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
విరాట్ కొహ్లీని దాటేశాడు.. డోపింగ్ లో పట్టుబడ్డాడు..!
అఫ్ఘనిస్తాన్ స్టార్ క్రికెటర్ మహ్మద్ షాజాద్ డోప్ టెస్టులో పట్టుబడ్డాడు.
TNN | Updated:
Apr 14, 2017, 03:59PM IST
​అఫ్ఘనిస్తాన్ స్టార్ క్రికెటర్ మహ్మద్ షాజాద్ డోప్ టెస్టుల్లో దొరికాడు. నిషేధిత ఉత్ప్రేరకాలు వాడినందుకు గానూ ఇతడిపై అంతర్జాతీయ క్రికెట్ కౌన్సిల్(ఐసీసీ) సస్పెన్షన్ వేటు వేసింది. ఈ అఫ్ఘన్ వికెట్ కీపర్ కమ్ స్టార్ బ్యాట్స్ మన్ పై ఈ సస్పెన్షన్ సంచలనంగానే మారింది. అరుదుగా మాత్రమే క్రికెట్ లో డోపీలు అగుపిస్తూ ఉంటారు. అలాంటి వారిలో ఇంకా అంతగా గుర్తింపుకు నోచుకోని అఫ్ఘనిస్తాన్ జట్టుకు చెందిన ఆటగాడు చేరడం విశేషం.
ఇతడు టెస్టు హోదా లేని అఫ్ఘన్ జట్టు క్రికెటరే కానీ.. వ్యక్తిగత ప్రదర్శనతో ఐసీసీ ర్యాంకింగ్స్ లో చాలా మంచి స్థానాల్లో ఉన్నాడు. ఐసీసీ టీ20 ర్యాంకింగ్స్ బ్యాటింగ్ విభాగంలో ఇటీవలే ఇతడు టీమిండియా కెప్టెన్ విరాట్ కొహ్లీని కూడా దాటేశాడు.